《建炎丞相成国吕忠穆公退老堂 其二》
宋代·徐公裕

国栋帡幪不日成，天河星斗宿檐楹。台符影烛江山丽，赤舄光檐草木荣。

猿鹤从今惊夜帐，盐梅行复作和羹。衰颜白发尘埃客，狂斐裁诗继颂声。

作者简介：徐公裕，高宗建炎元年（一一二七），以事由太府少卿降两官（《宋会要辑稿》职官七○之二），后以秘阁修撰提举洪州玉隆观（《天台续集别编》卷一）。今录诗二首。